[image: image1.emf][image: image2.png]



О Б Щ И Н А   С О З О П О Л

ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА  НАРЕДБА ЗА ОПРЕДЕЛЯНЕ И АДМИНИСТРИРАНЕ НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА СОЗОПОЛ, В ЧАСТТА ТАКСИ ЗА СЕЗОННИ ГРУПИ – ДЕТСКИ ГРАДИНИ

На основание чл. 26, ал.3 и  ал.4 от Закона за нормативните актове на заинтересованите лица се предоставя  законоустановения 30-дневен срок, считано от ....................... за предложения и становища по настоящия ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА  НАРЕДБА ЗА ОПРЕДЕЛЯНЕ И АДМИНИСТРИРАНЕ НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА СОЗОПОЛ Предложения и становища  могат да бъдат депозирани в деловодството на община Созопол на адрес – гр. Созопол 8130, пл. Хан Крум №2 или на следния електронен адрес: obshtina@sozopol.bg
На основаниe чл.28, ал.2 от Закона за нормативните актове Ви представяме следните: 

MОТИВИ

I. Причини, които налагат промяна в Наредбата за определяне е администриране на местните такси и цени на услуги на територията на гр. Созопол
Действащата към момента Наредба за определяне и администриране на местните такси и цени на услуги на територията на община Созопол е приета с Решение №1086/31.07.2023 г. на Общински съвет Созопол. Неин предмет са обществените отношения, свързани с определянето и администрирането на местните такси и цени на услуги и права на територията на община Созопол. Чл.48 ал.1 от Наредбата гласи: Предоставянето на допълнителна сезонна услуга по отглеждането на децата в детските градини се извършва 01 юни до 31 август на календарната година. До този момент за  предоставянето на тази услуга за всички родители, чийто постоянен и/или настоящ адрес не е на територията на община Созопол  се заплаща със сумата от 382.70лв. на месец поради факта, че децата посещават детски градини в други населени места и  не могат да се ползват съобразно извършената промяна от ЗМДТ, с която отпадат таксите за детски ясли и детски градини считано от 01 април 2022г.
Предлаганите промени включват създаване на нова ал.2 на чл.48 от Наредбата гласяща: „Освободени от заплащане са децата на родители с постоянен или настоящ адрес на територията на община Созопол за последните 3 години“. Именно тази промяна в съществуващата нормативна база ще осигури възможност на родители, които са наши съграждани и пребивават на територията на общината през летните месеци, да се възползват от социалната услуга – безплатни детски градини. Условието е да имат постоянен или настоящ адрес на територията на общината за последните 3 години.
Мотивите за направените предложения са, че тези деца през учебната година посещават детски заведения в други населени места, но през летния сезон тези родители работят на територията на община Созопол, имат жилища, а също и заплащат данъци и такси в общината. 

За родители, които нямат постоянен или настоящ адрес на територията на общината, услугата остава заплатена в размера определен към момента.
На следващо място направените предложения са свързани с проявения висок интерес на родители пребиваващи през летните месеци на територията на община Созопол. 

 Община Созопол се стреми да спазва принципа за постигане на по- голяма справедливост  и  в защита на обществения интерес. Ето защо, родителите и настойниците с постоянен или настоящ адрес  на територията на общината, са освободени от заплащането на такса за ползване на детската градина. 

II. Цели, които налагат приемането на предложения проект:
Създава се  възможност за родители, пребиваващи през летния период, на територията на община Созопол и които имат постоянен или настоящ адрес да се възползват безплатно от предоставянето на допълнителна сезонна услуга по отглеждането на децата в детските градини/за деца записани в сезонна група по чл.48 ал.1 от Наредбата.
III. Финансови и други средства, необходими за прилагане на новата уредба: 

Изменението и допълнението  на Наредбата е свързано с изразходването на допълнителни финансови средства, тъй като издръжката за предоставяне на сезонната услуга ще се осигури от бюджета на община Созопол.
IV. Очакваните резултати от прилагането:

Родителите, пребиваващи през летния период, на територията на община Созопол да се възползват от предоставянето на допълнителна сезонна услуга по отглеждането на децата в детските градини/за деца записани в сезонна група по чл.48 ал.1 от Наредбата.
    V.  Анализ за съответствие с правото на Европейския съюз и на Република България:  

 Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлагания проект. Доколкото настоящия проект има за предмет подзаконов нормативен акт, който подлежи на приемане от Общински съвет като орган на местно самоуправление, то приложими са разпоредбите на „Европейската харта за местното самоуправление”. В тази връзка проектът е съобразен със Закона за нормативните актове и е съобразен с европейското законодателство - Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство При изработването на настоящия нормативен акт са взети предвид основополагащите принципи на правото на Европейския съюз.
       Съдържанието в проекта не противоречи на норми от по-висока степен на българското  и на европейското законодателство.

В рамките на законовия 30-дневен срок за обществени консултации ще бъдат взети предвид предложенията и становищата като същите ще бъдат публикувани на интернет страницата на община Созопол в предвидения от закона срок. Публикувана справка ще отразява постъпилите предложения заедно с обосновка на неприетите предложения като същите ще бъдат оповестени от вносителя преди приемането на акта от Общински съвет Созопол.

С изготвянето на проекта са спазени принципите съгласно чл.26, ал.1 от Закона за нормативните актове, а именно: 

Принцип на необходимост –  С изготвянето на проекта са спазени принципите съгласно чл.26, ал.1 от Закона за нормативните актове. Своевременното съобщаване на проекта и мотивите за изработването  му осигуряват реализиране на предоставената от закона възможност за изразяване на мнения и становища на заинтересованите лица. 
 Принцип на обоснованост –  чл.21, ал.2 Закона за местното самоуправление и местната администрация и това, че по смисъла на Закона за местното самоуправление и местната администрация общината е основната административно-териториална единица, в която се осъществява местното самоуправление, което се изразява в правото и реалната възможност на гражданите и избраните от тях органи да решават самостоятелно всички въпроси от местно значение, които законът е предоставил в тяхна компетентност.
Принципите на предвидимост и откритост са спазени – проектът с мотивите и предварителна оценка на въздействието е публикуван на интернет страницата на община Созопол за навременно информиране и предоставяне на становища и предложения от заинтересованите групи. 

Принцип на съгласуваност – проектът с мотивите чрез интернет страницата на община Созопол публично са предоставени на заинтересованите групи като ще бъдат взети предвид направените в хода на обсъждането становища и предложения.

Принцип на субсидиарност, пропорционалност и стабилност – Проектът  е в съответствие с нормативните актове от по-висока степен.  При изработването му са спазени чл.18а от Закона за нормативните актове, както и разпоредбите на глави II и III от същия. Извършена е предварителна оценка на въздействието. Проектът е изготвен след съгласуване със служители на общинската администрация – специалисти в съответната материя. 
ПРОЕКТ НА РЕШЕНИЕ
Във връзка с гореизложеното и при спазване изискванията на чл.11, ал.3, чл.19, чл.20, чл.26 и чл.28 от Закона за нормативните актове и чл.75, чл.76, ал.3, чл.77, чл.78, ал.3 и чл.79 от Административнопроцесуалния кодекс, както и на основание чл.21, ал.1, т.23 и ал.2 от Закона за местното самоуправление и местната администрация, предлагам Общински съвет Созопол да вземе следното: 

РЕШЕНИЕ:
       1.Приема Наредба за изменение на  Наредба за определянето и администрирането на местните такси и цени на услуги на територията на община Созопол, съгласно Приложение №1, което е неразделна част от настоящото решение.
    2.Възлага на кмета на община Созопол осъществяването на всички дейности, необходими за правилното и законосъобразното изпълнение на решението.

8130 гр. Созопол,  пл. “Хан Крум” № 2, тел.:+359 550 2 57 01 факс:+359 550 2 24 38

e – mail: obshtina@sozopol.bg, web-site: www. sozopol.bg

